»Jeg er nødt til at spørge: Sidder I her alle sammen bare for at se de to gå i hovederne på hinanden?«, spurgte forfatter Kirsten Jacobsen og kiggede ud over stolerækkerne i Gyldendals lokaler i Pilestræde i København.

Her var medlemmer af Publicistklubben onsdag aften mødt op for at høre Kirsten Jacobsen fortælle om bogen 'Pansergeneralen - Nedslag i Jørgen Ejbøls liv og karriere' sammen med bogens hovedperson, der i dag er næstformand i JP/Politikens bestyrelse.

»Hvis I kun er her for at se hanekampen imellem de to, så kunne jeg godt være blevet væk«.